CELEX: 32012R0130
Language: mt
Date: 2012-02-15
Title: Regolament tal-Kummissjoni (UE) Nru 130/2012 tal- 15 ta' Frar 2012 li jikkonċerna r-rekwiżiti għall-approvazzjoni tat-tip ta' vetturi bil-mutur fir-rigward tal-aċċess u l-manuvrabbiltà tal-vettura u li jimplimenta r-Regolament (KE) Nru 661/2009 tal-Parlament Ewropew u tal-Kunsill dwar rekwiżiti għall-approvazzjoni tat-tip għas-sikurezza ġenerali tal-vetturi bil-mutur, it-trejlers tagħhom, u s-sistemi, il-komponenti u l-unitajiet tekniċi separati destinati għalihom  Test b’relevanza għaż-ŻEE

16.2.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 43/6
               
            REGOLAMENT TAL-KUMMISSJONI (UE) Nru 130/2012
      tal-15 ta' Frar 2012
      li jikkonċerna r-rekwiżiti għall-approvazzjoni tat-tip ta' vetturi bil-mutur fir-rigward tal-aċċess u l-manuvrabbiltà tal-vettura u li jimplimenta r-Regolament (KE) Nru 661/2009 tal-Parlament Ewropew u tal-Kunsill dwar rekwiżiti għall-approvazzjoni tat-tip għas-sikurezza ġenerali tal-vetturi bil-mutur, it-trejlers tagħhom, u s-sistemi, il-komponenti u l-unitajiet tekniċi separati destinati għalihom
      (Test b’relevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 661/2009 tal-Parlament Ewropew u tal-Kunsill tat-13 ta’ Lulju 2009 dwar rekwiżiti għall-approvazzjoni tat-tip għas-sikurezza ġenerali tal-vetturi bil-mutur, it-trejlers tagħhom, u s-sistemi, il-komponenti u l-unitajiet tekniċi separati destinati għalihom, u b'mod partikolari l-Artikolu 14(1)(a) tiegħu (1),
      Billi:
      
                  (1)
               
               
                  Ir-Regolament (KE) Nru 661/2009 huwa Regolament separat għall-finijiet tal-proċedura tal-approvazzjoni tat-tip stipulata fid-Direttiva 2007/46/KE tal-Parlament Ewropew u tal-Kunsill tal-5 ta' Settembru 2007 li tistabbilixxi kwadru għall-approvazzjoni ta’ vetturi bil-mutur u l-karrijiet tagħhom, u ta’ sistemi, komponenti u unitajiet tekniċi separati maħsuba għal tali vetturi (Direttiva Kwadru) (2).
               
            
                  (2)
               
               
                  Ir-Regolament (KE) Nru 661/2009 jirrevoka d-Direttiva tal-Kunsill 70/387/KEE tas-27 ta' Lulju 1970 dwar l-approssimazzjoni tal-liġijiet tal-Istati Membri li jikkonċernaw il-bibien ta’ vetturi bil-mutur u l-karrijiet tagħhom (3) kif ukoll id-Direttiva tal-Kunsill 75/443/KEE tas-26 ta' Ġunju 1975 dwar l-approssimazzjoni tal-liġijiet ta’ l-Istati Membri li għandhom x’jaqsmu mar-rivers u mat-tagħmir ta’ l-ispeedometer ta’ vetturi bil-mutur (4). Ir-rekwiżiti stipulati f'dawk id-Direttivi għall-iskaluni tal-aċċess, il-mqabad tal-idejn u l-istafef kif ukoll it-tagħmir għall-irriversjar għandhom jingħaddu għal dan ir-Regolament u, fejn meħtieġ, jiġu adattati għall-iżvilupp fl-għarfien xjentifiku u tekniku. Ċerti rekwiżiti oħra stipulati f'dawk id-Direttivi u li mhumiex koperti minn dan ir-Regolament diġà huma indirizzati permess tal-applikazzjoni obbligatorja tar-Regolament UNECE Nru 11 (5) u r-Regolament Nru 39 (6) elenkati fl-Anness IV tar-Regolament (KE) Nru 661/2009.
               
            
                  (3)
               
               
                  Il-kamp ta' applikazzjoni ta’ dan ir-Regolament għandu jaqbel ma’ dak tad-Direttiva 70/387/KEE u d-Direttiva 75/443/KEE sakemm ikun jixraq. Ir-Regolament għandu għaldaqstant ikopri l-vetturi tal-kategoriji M u N.
               
            
                  (4)
               
               
                  Ir-Regolament (KE) Nru 661/2009 jistipula rekwiżiti bażiċi għall-approvazzjoni tat-tip tal-vetturi bil-mutur fir-rigward tal-aċċess għall-vetturi, jiġifieri l-iskaluni tal-aċċess, l-imqabad tal-idejn u l-istafef kif ukoll il-manuvrabbiltà, jiġifieri t-tagħmir tal-irriversjar. Għaldaqstant, jinħtieġ li jiġu stabbiliti l-proċeduri, it-testijiet u r-rekwiżiti speċifiċi għal din l-approvazzjoni tat-tip.
               
            
                  (5)
               
               
                  Il-miżuri pprovduti f’dan ir-Regolament huma skont l-opinjoni tal-Kumitat Tekniku – Vetturi bil-Mutur,
               
            ADOTTAT DAN IR-REGOLAMENT:
      Artikolu 1
      Kamp ta' applikazzjoni
      Dan ir-Regolament japplika għal vetturi tal-kategoriji M u N, kif definiti fl-Anness II tad-Direttiva 2007/46/KE.
      Artikolu 2
      Definizzjonijiet
      Għall-iskopijiet ta' dan ir-Regolament, għandhom japplikaw dawn id-definizzjonijiet:
      
                  (1)
               
               
                  “tip ta' vettura fir-rigward tal-aċċess għall-vettura u l-manuvrabbiltà” tfisser vetturi li ma jkunux ivarjaw f'aspetti ewlenin bħal:
                  
                              (a)
                           
                           
                              il-karatteristiċi tal-istafef, l-iskaluni tal-aċċess u l-imqabad tal-idejn;
                           
                        
                              (b)
                           
                           
                              il-karatteristiċi tat-tagħmir tal-irriversjar.
                           
                        
            
                  (2)
               
               
                  “vettura off-road (ORV)” tfisser vettura konformi mal-kriterji stipulati fil-Parti A tal-Anness II tad-Direttiva 2007/46/KE;
               
            
                  (3)
               
               
                  “daħla tal-paviment” tfisser l-aktar punt baxx tal-fetħa tal-bieba jew struttura oħra skont liema minnhom tkun l-ogħla, li persuna trid tgħaddi minnha f'dak li hu tul biex ikun jista' jidħol fil-kompartiment tal-passiġġieri.
               
            Artikolu 3
      Approvazzjonali tat-tip tal-KE ta' vettura fir-rigward tal-aċċess u l-manuvrabbiltà ta' vettura
      1.   Il-manifattur jew ir-rappreżentant tal-manifattur għandu jressaq lill-awtorità għall-approvazzjoni tat-tip, l-applikazzjoni għall-approvazzjoni tat-tip tal-KE ta' vettura fir-rigward tal-aċċess u l-manuvrabbiltà tal-vettura.
      2.   L-applikazzjoni għandha titfassal skont il-mudell tad-dokument tal-informazzjoni stipulat fil-Parti 1 tal-Anness I.
      3.   Jekk ir-rekwiżiti rilevanti stipulati fl-Annessi II u III f'dan ir-Regolament jiġu sodisfatti, l-awtorità tal-approvazzjoni għandha tagħti approvazzjoni tat-tip tal-KE u toħroġ numru tal-approvazzjoni tat-tip skont is-sistema ta' numerazzjoni stipulata fl-Anness VII tad-Direttiva 2007/46/KE.
      Stat Membru ma jistax jassenja l-istess numru lil tip ieħor ta’ vettura.
      4.   Għall-finijiet tal-paragrafu 3, l-awtorità tal-approvazzjoni għandha tagħti ċertifikat għall-approvazzjoni tat-tip tal-KE stabbilit skont il-mudell stipulat fil-Parti 2 tal-Anness I.
      Artikolu 4
      Validità u estensjoni ta’ approvazzjonijiet mogħtija skont id-Direttiva 70/387/KEE u d-Direttiva 75/443/KEE
      L-awtoritajiet nazzjonali għandhom jippermettu l-bejgħ u l-użu ta' vetturi bl-approvazzjoni tat-tip qabel id-data msemmija fl-Artikolu 13(2) tar-Regolament (KE) Nru 661/2009, u għandhom ikomplu jestendu l-approvazzjonijiet ta' dawk il-vetturi skont it-termini tad-Direttiva 70/387/KEE u d-Direttiva 75/443/KEE.
      Artikolu 5
      Dħul fis-seħħ
      Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, il-15 ta’ Frar 2012.
         
            
               Għall-Kummissjoni
            
            
               Il-President
            
            José Manuel BARROSO
         
      
      
         (1)  ĠU L 200, 31.07.2009, p. 1.
      
         (2)  ĠU L 263, 9.10.2007, p. 1.
      
         (3)  ĠU L 176, 10.8.1970, p. 5.
      
         (4)  ĠU L 196, 26.7.1975, p. 1.
      
         (5)  ĠU L 120, 13.5.2010, p. 1.
      
         (6)  ĠU L 120, 13.5.2010, p. 40.
      
         ANNESS I
         
            Dispożizzjonijiet amministrattivi għall-approvazzjoni tat-tip tal-vetturi fir-rigward tal-aċċess u l-manuvrabbiltà tal-vettura
         
         PARTI 1
         
            Dokument ta’ informazzjoni
         
         MUDELL
         Dokument ta’ informazzjoni Nru … dwar l-approvazzjoni tat-tip tal-KE ta’ vettura fir-rigward tal-aċċess u l-manuvrabbiltà tal-vettura.
         It-tagħrif li ġej, jekk applikabbli, għandu jingħata fi tliet kopji u jinkludi werrej. Kull disinn irid jiġi pprovdut fi skala xierqa u b'dettall suffiċjenti fuq karta ta' daqs A4 jew folder ta' format A4. Ir-ritratti, fil-każ li jkun hemm, għandhom juru dettall suffiċjenti.
         Jekk is-sistemi, il-komponenti jew l-unitajiet tekniċi oħra msemmija f’dan id-dokument ta’ informazzjoni jkollhom kontrolli elettroniċi, għandha tiġi pprovduta informazzjoni dwar il-prestazzjoni tagħhom.
         0.   ĠENERALI
         0.1.   L-għamla (l-isem kummerċjali tal-manifattur): …
         0.2.   It-tip: …
         0.2.1.   L-isem/ismijiet kummerċjali (jekk disponibbli): …
         0.3.   Mezzi ta' identifikazzjoni tat-tip, jekk immarkati fuq il-vettura (b): …
         0.3.1.   Fejn jinsab dak l-immarkar: …
         0.4.   Kategorija tal-vettura (c): …
         0.5.   L-isem u l-indirizz tal-manifattur: …
         0.8.   L-isem(ismijiet) u l-indirizz(i) tal-impjant(i) tal-immuntar: …
         0.9.   L-isem u l-indirizz tar-rappreżentant tal-manifattur (jekk hemm) …
         1.   KARATTERISTIĊI ĠENERALI TAL-KOSTRUZZJONI TAL-VETTURA
         1.1.   Ir-ritratti u/jew l-illustrazzjonijiet ta’ vettura rappreżentattiva: …
         2.   MASES U DIMENSJONIJIET (f)
             (g)
         
         2.6.   Massa f'kundizzjoni ta' sewqan
         Massa tal-vettura bil-karozzerija u, fil-każ ta' vettura tal-irmonk ta' kategorija għajr għal M1, b'tagħmir ta' gganċjar, jekk imqiegħed mill-manifattur, f'kundizzjoni ta' sewqan, jew massa tax-chassis jew chassis bil-kabina, mingħajr karozzerija u/jew tagħmir ta' gganċjar jekk il-manifattur ma jqiegħedx il-karozzerija u/jew it-tagħmir ta' gganċjar (inklużi likwidi, għodda, rota żejda, jekk tkun imqiegħda, u s-sewwieq u, għal karozzi tal-linja u kowċis, kunduttur jekk ikun hemm sit għall-kunduttur fil-vettura) (h) (massimu u minimu għal kull varjant): …
         4.   TRAŻMISSJONI (p)
         
         4.6.   Il-proporzjonijiet tal-gerijiet
         Rivers: …
         9.   BODI
         9.3.   Bibien tal-passiġġieri, lukketti u ċappetti
         9.3.1.   Konfigurazzjoni u numru ta' bibien: …
         9.3.4.   Dettalji, inklużi dimensjonijiet, ta' entraturi, tarġiet u manilji meħtieġa fejn applikabbli: …
         
            Noti ta' spjegazzjoni
         
         PARTI 2
         
            Ċertifikat tal-approvazzjoni tat-tip KE
         
         MUDELL
         Format: A4 (210 × 297 mm)
         ĊERTIFIKAT TA' APPROVAZZJONI TAT-TIP KE
         Timbru tal-awtorità tal-approvazzjoni tat-tip
         Komunikazzjoni li tikkonċerna:
         
                     
                                 —
                              
                              
                                 Approvazzjoni tat-tip KE (1)
                                 
                              
                           
                                 —
                              
                              
                                 estensjoni tal-approvazzjoni tat-tip tal-KE (1)
                                 
                              
                           
                                 —
                              
                              
                                 ċaħda ta' approvazzjoni tat-tip tal-KE (1)
                                 
                              
                           
                                 —
                              
                              
                                 irtirar ta’ l-approvazzjoni tat-tip KE (1)
                                 
                              
                           
                  
                     ta' tip ta' vettura fir-rigward tal-aċċess u l-manuvrabbiltà tal-vettura
                  
               
                     fir-rigward tar-Regolament (UE) Nru 130/2012 [dan ir-Regolament], kif emendat l-aħħar bir-Regolament (UE) Nru …/… (1)
                     
                  
               
                     Numru tal-approvazzjoni skont it-tip KE: …
                  
               
                     Ir-raġuni għall-estensjoni: …
                  
               TAQSIMA I
         0.1.   L-għamla (l-isem kummerċjali tal-manifattur): …
         0.2.   It-tip: …
         0.2.1.   L-isem/ismijiet kummerċjali (jekk disponibbli): …
         0.3.   Mezzi ta' identifikazzjoni tat-tip, jekk immarkati fuq il-vettura (2): …
         0.3.1.   Fejn jinsab dak l-immarkar: …
         0.4.   Kategorija ta' vettura (3): …
         0.5.   L-isem u l-indirizz tal-manifattur: …
         0.8.   L-isem(ismijiet) u l-indirizz(i) tal-impjant(i) tal-immuntar: …
         0.9.   L-isem u l-indirizz tar-rappreżentant tal-manifattur (jekk applikabbli): …
         TAQSIMA II
         1.   Informazzjoni addizzjonali: ara l-Addendum.
         2.   Is-servizz tekniku responsabbli li jwettaq it-testijiet: …
         3.   Id-data tar-rapport tat-test: …
         4.   In-numru tar-rapport tat-test: …
         5.   Rimarki (jekk ikun hemm): ara l-Addendum.
         6.   Post: …
         7.   Data: …
         8.   Firma: …
         
                     Dokumenti mehmużin
                  
                  
                     :
                  
                  
                     Pakkett ta' informazzjoni
                     Ir-rapport tat-test
                  
               
            (b)  Jekk il-mezz tal-identifikazzjoni ta’ tip fiha karattri mhux rilevanti għad-deskrizjoni tal-vettura, il-komponent jew tipi ta' unitajiet tekniċi separati li mhumiex koperti minn dan id-dokument informattiv, it-tali karattri għandhom jiġu rappreżentati fid-dokumentazzjoni bis-simbolu “?” (eż. ABC??123??).
         
            (c)  Ikklassifikata skont id-definizzjonijiet elenkati fil-Parti A tal-Anness II tad-Direttiva 2007/46/KE.
         
            (f)  ejn hemm verżjoni waħda b’kabina normali u oħra b’kabina tal-irqad, iż-żewġ settijiet ta’ piżijiet u dimensjonijiet għandhom ikunu ddikjarati.
         
            (g)  FStandard ISO 612: 1978 - Vetturi tat-triq - Dimensjonijiet tal-vetturi bil-mutur u vetturi rmunkati - kundizzjonijiet u definizzjonijiet.
         
            (h)  Il-massa tas-sewwieq u, jekk applikabbli, tal-membru tal-ekwipaġġ hija valutata 75 kg (sottodiviża fi 68 kg massa tal-okkupanti u 7 kg massa tal-bagalji skont l-Istandard ISO 2416 - 1992), it-tank tal-karburant ikun mimli sa 90 % u s-sistemi l-oħra li jkun fihom likwidu (ħlief dawk għal ilma użat) ikunu mimlija sa 100 % tal-kapaċità speċifikata mill-manifattur.
         
            (p)  Id-dettalji speċifikati għandhom jingħataw għal kwalunkwe varjant propost.
         
            (1)  Ħassar kull fejn ma japplikax.
         
            (2)  Jekk il-mezz tal-identifikazzjoni ta' tip ikun fih karattri li ma jkunux rilevanti għad-deskrizzjoni tal-vettura, ta' komponent jew tipi ta' unitajiet tekniċi separati koperti minn dan id-dokument informattiv, it-tali karattri għandhom jiġu rrappreżentati fid-dokumentazzjoni permezz tas-simbolu “?” (eż. ABC??123??).
         
            (3)  Kif imfisser fid-Direttiva 2007/46/KE, Anness II, Taqsima A.
         
            Addendum
            għaċ-ċertifikat tal-approvazzjoni tat-tip tal-KE Nru …
            
                        1.
                     
                     
                        Informazzjoni addizzjonali:
                        
                                    1.1.
                                 
                                 
                                    Deskrizzjoni qasira tat-tip ta' vettura fir-rigward tal-istruttura, id-dimensjonijiet, il-linji u l-materjali kostitwenti tagħha: …
                                 
                              
                  
                        2.
                     
                     
                        Tip ta' vettura tal-kategorija M1 / N1 / N2 b'massa massima li ma taqbiżx 7,5 tunnellati (1) hi / mhix (1) mgħammra bl-istafef jew skaluni għall-aċċess.
                     
                  
                        3.
                     
                     
                        Vettura off-road (ORV) iva / le (1)
                        
                     
                  
                        4.
                     
                     
                        Tagħmir għall-irriversjar: gerboks / mezz ieħor (1)
                        
                        
                                    4.1.
                                 
                                 
                                    Deskrizzjoni qasira tat-tagħmir għall-irriversjar fejn dan ma jkunx funzjoni tal-gerboks: …
                                 
                              
                  
                        5.
                     
                     
                        Rimarki: …
                     
                  
               (1)  Ħassar kull fejn ma japplikax.
         
      
      
         ANNESS II
         
            Rekwiżiti għall-vetturi fir-rigward tal-aċċess għall-vetturi
         
         1.   REKWIŻITI ĠENERALI
         
                  
                     1.1.
                  
                  
                     Il-karatteristiċi tad-disinn tat-tip tal-vattura għandhom jippermettu d-dħul u l-ħruġ mill-kompartiment tal-passiġġieri f'sikurezza totali u d-daħliet għall-kompartiment tal-passiġġieri għandhom jinbnew b'tali mod li jkunu jistgħu jintużaw faċilment u bla ebda periklu.
                  
               2.   STAFEF U SKALUNI TAL-AĊĊESS
         
                  
                     2.1.
                  
                  
                     Il-buttun tar-rota, ir-rimmijiet u l-partijiet l-oħra tar-rota m'għandhomx ikunu kkunsidrati bħala stafef jew skaluni tal-aċċess għall-finijiet ta' dan ir-Regolament, barra minn raġunijiet li jirrigwardaw il-bini u l-użu li ma jħallix it-twaħħil ta' stafef jew skaluni tal-aċċess x'imkien ieħor fuq il-vettura.
                  
               
                  
                     2.2.
                  
                  
                     L-għoli tad-daħla tal-paviment huwa ddeterminat jew direttament minn wiċċ l-art jew mill-pjan orizzontali li jgħaddi tul in-nofs, b'relazzjoni mad-direzzjoni lonġitudinali, tal-iskaluna immedjatament taħt.
                  
               PARTI 1
         
            Rekwiżiti li jikkonċernaw l-aċċess u l-ħruġ minn bibien tal-kompartiment tal-passiġġieri ta' vetturi tal-kategorija N2 li jkollhom massa massima li taqbeż 7,5 tunnellata u l-kategorija N3
            
         
         1.   SKALUNI TAL-AĊĊESS GĦALL-KOMPARTIMENT TAL-PASSIĠĠIERI (Figura 1).
         
                  
                     1.1.
                  
                  
                     Id-distanza (A) minn wiċċ l-art sal-wiċċ ta' fuq tal-iktar skaluna baxxa, imkejla meta l-vettura tkun miexja fuq pjan ċatt u orizzontali, m'għandhiex tkun aktar minn 600 mm.
                  
               
                  
                     1.1.1.
                  
                  
                     Madankollu, għall-vetturi off-road (ORV), id-distanza (A) tista' tiżdied sa 700 mm.
                  
               
                  
                     1.2.
                  
                  
                     Id-distanza (B) bejn l-uċuħ ta' fuq tat-turġien m'għandhiex tkun aktar minn 400 mm. Id-distanza vertikali bejn żewġ turġien sussegwenti m'għandhiex tvarja b'aktar minn 50 mm. L-aħħar ħtieġa m'għandhiex tapplika għad-distanza bejn it-tarġa ta’ fuq nett u d-dħul għall-paviment tal-kompartiment tal-passiġġieri.
                  
               
                  
                     1.2.1.
                  
                  
                     Madankollu, għall-vetturi off-road (ORV), il-varjazzjoni permessa kif indikata hawn fuq tista' tiżdied sa 100 mm.
                  
               
                  
                     1.3.
                  
                  
                     Barra minnhekk, l-ispeċifikazzjonijiet ġeometriċi minimi li ġejjin għandhom ikunu ssodisfati:
                     
                                 (a)
                              
                              
                                 fond tat-tarġa (D): 80 mm;
                              
                           
                                 (b)
                              
                              
                                 wisgħa tat-tarġa (E) (inkluż il-fond tat-tarġa): 150 mm;
                              
                           
                                 (c)
                              
                              
                                 wisgħa tat-tarġa (F): 300 mm;
                              
                           
                                 (d)
                              
                              
                                 wisgħa tal-iktar tarġa baxxa (G): 200 mm;
                              
                           
                                 (e)
                              
                              
                                 għoli tat-tarġa (S): 120 mm;
                              
                           
                                 (f)
                              
                              
                                 ispurġar (il-ħruġ il-barra minn oħra) trasversali bejn it-turġien (H): 0 mm;
                              
                           
                                 (g)
                              
                              
                                 sovrappożizzjoni lonġitudinali (J) bejn żewġ turġien sussegwenti fl-istess taraġ, jew bejn it-tarġa ta' fuq nett u l-għoli tad-dħul għall-paviment tal-kabina: 200 mm.
                              
                           
               
                  
                     1.3.1.
                  
                  
                     Madankollu, għall-vetturi off-road (ORV), il-valur (F) jista' jitnaqqas għal 200 mm.
                  
               
                  
                     1.4.
                  
                  
                     Fil-każ ta' vetturi off-road (ORV), l-iktar tarġa baxxa tista' tkun iddisinjata bħala skaluna, jekk dan ikun meħtieġ għal raġunijiet li jirrigwardjaw il-kostruzzjoni jew l-użu. F'każ bħal dan il-fond tal-iskaluna (R) għandu jkun minn talanqas 20 mm.
                  
               
                  
                     1.4.1.
                  
                  
                     Skaluni b'sezzjoni transversjali tonda mhumiex awtorizzati.
                  
               
                  
                     1.5.
                  
                  
                     Waqt l-inżul mill-kompartiment tal-passiġġieri l-pożizzjoni tal-aktar tarġa 'l fuq għandha tinsab mingħajr tbatija.
                  
               
                  
                     1.6.
                  
                  
                     It-turġien tal-aċċess kollha għandhom ikunu magħmula b'tali mod li jipprekludu r-riskju ta' żlieq. Barra minn hekk, it-turġien tal-aċċess esposti għat-temp u l-ħmieġ matul is-sewqan għandu jkollhom nixxija adegwata jew wiċċ li jgħaddi l-ilma minnu.
                  
               2.   AĊĊESS GĦALL-IMQABAD TAL-IDEJN GĦALL-KOMPARTIMENT TAL-PASSIĠĠIERI (kif murija fil-Figura 1).
         
                  
                     2.1.
                  
                  
                     Poġġaman(i), maqbad/imqabad tal-idejn jew tagħmir ekwivalenti ieħor tal-qbid wieħed jew aktar adatt għandu jkun ipprovdut fl-aċċess għall-kompartiment tal-passiġġieri.
                  
               
                  
                     2.1.1.
                  
                  
                     Il-poġġaman(i), maqbad/imqabad tal-idejn jew tagħmir ekwivalenti ieħor tal-qbid għandu jkun b'tali mod li jista' jinqabad faċilment u ma jostakolax l-aċċess għall-kompartiment tal-passiġġieri.
                  
               
                  
                     2.1.2.
                  
                  
                     Tista' tiġi permessa diskontinwità massima ta' 100 mm fiż-żona tal-qbid tal-idejn tal-poġġamani, imqabad tal-idejn jew tagħmir tal-qbid ieħor ekwivalenti.
                  
               
                  
                     2.1.3.
                  
                  
                     Fil-każ ta' aċċess għall-kompartiment tal-passiġġieri b'aktar minn zewġ turġien, il-poġġamani, l-imqabad tal-idejn jew it-tagħmir tal-qbid ekwivalenti għandu jkun jinsab b'tali mod li persuna tkun tista' ssib sostenn fl-istess waqt b'żewġ idejn u sieq waħda jew b'żewġ saqajn u b'id waħda.
                  
               
                  
                     2.1.4.
                  
                  
                     Bl-eċċezzjoni ta' skala ta' turġien, id-disinn u l-pożizzjonament tal-poġġamani, tal-imqabad tal-idejn u tat-tagħmir tal-qbid ekwivalenti għandu jkun tali li min jagħmel użu minnu jkun jista' jinżel iħares lejn il-kompartiment tal-passiġġieri.
                  
               
                  
                     2.1.5.
                  
                  
                     Ir-rota tal-istering tista' tkun ikkunsidrata bħala maqbad tal-idejn.
                  
               
                  
                     2.2.
                  
                  
                     L-għoli (N) tat-tarf t'isfel ta' minn ta' lanqas poġġaman jew ta' maqbad tal-idejn jew tagħmir ta' qbid ekwivalenti wieħed, imkejjel mill-art meta l-vettura tkun miexja fuq wiċċ ċatt u orizzontali, m'għandux jaqbeż 1 850 mm.
                  
               
                  
                     2.2.1.
                  
                  
                     Madankollu, għall-vetturi off-road (ORV), id-distanza (N) tista' tiżdied sa 1 950 mm.
                  
               
                  
                     2.2.2.
                  
                  
                     Jekk l-għoli tad-dħul għall-paviment tal-kompartiment tal-passiġġieri mkejjel minn wiċċ l-art jaqbeż “N”, dan l-għoli għandu jitqies bħala “N”.
                  
               
                  
                     2.2.3.
                  
                  
                     B'żieda ma' dan, id-distanza minima (P) tax-xifer ta' fuq tal-poġġamani jew tal-imqabad tal-idejn jew tagħmir ta' qbid ekwivalenti mill-għoli tad-dħul għall-paviment tal-kompartiment tal-passiġġieri għandha tkun:
                     
                                 (a)
                              
                              
                                 poġġamani, imqabad tal-idejn jew tagħmir ekwivalenti ieħor tal-qbid (U): 650 mm;
                              
                           
                                 (b)
                              
                              
                                 poġġamani, imqabad tal-idejn jew tagħmir ekwivalenti ieħor tal-qbid (V): 550 mm.
                              
                           
               
                  
                     2.3.
                  
                  
                     L–ispeċifikazzjonijiet ġeometriċi li ġejjin għandhom ikunu ssodisfati:
                     
                                 (a)
                              
                              
                                 id-dimensjoni tal-qabda (K): 16 mm minima, 38 mm massima;
                              
                           
                                 (b)
                              
                              
                                 tul (M): minimu ta’ 150 mm;
                              
                           
                                 (c)
                              
                              
                                 spazju għall-komponenti tal-vettura (L): 40 mm minimu bil-bieba miftuħa
                              
                           
               
            Figura 1
         
         
            Turġien u mqabad tal-idejn tal-aċċess għall-kompartiment tal-passiġġieri
         
         
            
         Test ta 'immaġni
         
            nofs it-tarġa eżatt taħt l-art tad-dħul għall-kompartiment tal-passiġġier
            (il-paragrafu 1.4. l-iktar tarġa baxxa, skaluna f'każ ta' ORV)
         
         PARTI 2
         
            Rekwiżiti li jikkonċernaw l-aċċess u l-ħruġ minn bibien tal-kompartiment tal-passiġġieri ta' vetturi għajr dawk tal-kategorija N2 li jkollhom massa massima li taqbeż 7,5 tunnellata jew tal-kategorija N3
            
         
         1.   STAFEF U SKALUNI TAL-AĊĊESS
         
                  
                     1.1.
                  
                  
                     Il-vetturi tal-kategoriji M1 u N1 kif ukoll N2 b'massa massima li ma taqbiżx 7,5 tunnellata, għandu jkollhom staffa/stafef jew skaluna/skaluni tal-aċċess jekk l-għoli tad-dħul tal-paviment għall-kompartiment tal-passiġġieri jkunu ogħla minn 600 mm mill-art imkejjel bil-vettura f'pożizzjoni li tista' timxi fuq wiċċ orizzontali u ċatt.
                  
               
                  
                     1.1.1.
                  
                  
                     Madankollu, għall-vetturi off-road (ORV), id-distanza speċifikata hawn fuq tista' tiżdied sa 700 mm.
                  
               
                  
                     1.2.
                  
                  
                     L-istafef u t-turġien tal-aċċess kollha għandhom ikunu magħmula b'tali mod li jipprekludu r-riskju ta' żlieq. Barra minn hekk, l-istafef u t-turġien tal-aċċess esposti għat-temp u l-ħmieġ matul is-sewqan għandu jkollhom nixxija adegwata jew wiċċ li jgħaddi l-ilma minnu.
                  
               
      
         ANNESS III
         
            Rekwiżiti għall-vetturi fir-rigward tal-manuvrabbiltà tal-vetturi
         
         1.   REKWIŻITI ĠENERALI
         
                  
                     1.1.
                  
                  
                     Il-vetturi kollha għandhom ikunu mgħammra b'mezz għall-irriversjar li jista' jkun operat mill-pożizzjoni tas-sewwieq.